סנטיאגו (פרובינציה)

פרובינציית סנטיאגו (בספרדית: Provincia de Santiago) היא אחת משש הפרובינציות של מטרופולין סנטיאגו (RM) במרכז צ'ילה. הפרובינציה מכילה את רוב אוכלוסיית האזור, כולל 31 מתוך 36 הקומונות של סנטיאגו דה צ'ילה. הפרובינציות האחרות הן: טלגנטה, מאיפו, מליפייה, סנטיאגו, צ'קאבוקו, קורדיירה.

בירת הפרובינציה היא סנטיאגו דה צ'ילה.

הפרובינציה משתרעת על פני 2,030.30 קילומטרים רבועים.

 מינהל 
כפרובינציה, סנטיאגו היא מחוז מנהלי ברמה השנייה של צ'ילה. מכיוון שבירתה היא גם בירת האזור, תפקידיו של נציג הפרובינציה מבוצעים על ידי נציג האזור של פרובינציית מטרופולין סנטיאגו, אשר ממונה על ידי הנשיא.

 קומונות 
הפרובינציה מורכבת מ-32 קומונות (בספרדית: comunas), כל אחת מהן נשלטת על ידי עירייה המורכבת מאלקלדה ומועצה עירונית.
+מחוז מינהליאוכלוסיית 2017 נשיםגבריםשטח (קמ"ר)  סנטיאגו דה צ'ילה (Santiago de Chile) עיר הבירה446,49022.4ויטאקורה (Vitacura)88,71628.3סן רמון (San Ramón)86,7706.5סן מיגל (San Miguel)114,6419.5סן חואקין (San Joaquín)99,3719.7רנקה (Renca)154,63724.2רקולטה (Recoleta)165,66316.2קינטה נורמל (Quinta Normal)118,50312.4קיליקורה (Quilicura)222,04857.5פודאואל (Pudahuel)240,958197.4פרובידנסיה (Providencia)147,82614.4פניאלולן (Peñalolén)253,60654.2פדרו אגירה סרדה 
(Pedro Aguirre Cerda)106,2579.7ניוניואה (Ñuñoa)222,05516.9מאיפו (Maipú)549,261133.0מקול (Macul)123,42012.9לו פראדו (Lo Prado)100,7716.7לו אספחו (Lo Espejo)103,4547.2לו ברנצ'אה (Lo Barnechea)109,7781,023.7לאס קונדס (Las Condes)307,70899.4לה ריינה (La Reina)96,81123.4לה פינטנה (La Pintana)187,97030.6לה גראנחה (La Granja)122,51810.1לה פלורידה (La Florida)386,30770.8לה סיסטרנה (La Cisterna)95,65210.0אינדפנדנסיה (Independencia)105,4377.4הואצ'ורבה (Huechuraba)103,96244.8אסטסיון סנטרל (Estación Central)148,73014.1אל בוסקה (El Bosque)170,80114.1קונצ'לי (Conchalí)133,42070.7סרו נאביה (Cerro Navia)139,60411.1סריוס (Cerrillos)85,02621.0סה"כ
לפי מפקד האוכלוסין של 2017.

 אקלים ומאפיינים טבעיים 
האקלים של פרובינציית סנטיאגו, ובאופן כללי של האזור המטרופוליני, הוא אקלים ים תיכוני ממוזג קר, מהסוג הנקרא יבשתי. המשקעים מרוכזים בחודשי החורף, בדרך כלל בצורת שלג בגובה של מעל 1000 מטר מעל פני הים, ובשנים קרות יותר, מעל העיר סנטיאגו. החורף נוטה להיות קר עם כפור לעיתים קרובות, שבמהלכו הטמפרטורה יורדת מתחת ל-0 מעלות צלזיוס. חודשי הקיץ בדרך כלל יבשים וחמים. רכס החוף, קורדילרה דה לה קוסטה משמש כמסך אקלימי ומפחית את ההשפעה הימית, מה שהופך את האקלים ליותר יבשתי. מצב זה מתברר כאשר משווים את המשקעים ממיקום חוף כמו ולפראיסו (460 מ"מ) עם זה של סנטיאגו דה צ'ילה (360 מ"מ).
ימין|ממוזער|250x250 פיקסלים|סביבת היער של הפרובינציה
כמות המשקעים השנתית החציונית מגיעה ל-367 מ"מ בממוצע. הטמפרטורה החציונית השנתית מגיעה ל-13.5 מעלות צלזיוס, עם טמפרטורה מקסימלית ממוצעת של 21 מעלות צלזיוס וטמפרטורת מינימום חציונית של 6 מעלות צלזיוס.

רוב הפרובינציה מורכבת מאדמה פורייה ושטוחה ביותר, אותה מכנים המקומיים שקע ביניים (בספרדית: la Depresión intermedia). השטח נמוך בגובהו ביחס לגובה פני הים ומוקף בגבעות, כמו גם בגבעות אי, כגון גבעת לוסיה הקדושה (הר געש כבוי עתיק), בלנקו וסרו רנקו, הנמצאות בעיר סנטיאגו דה צ'ילה.

בפרובינציית סנטיאגו גודל דקל היין הצ'יליאני הנמצא בסכנת הכחדה.C. Michael Hogan (2008) Chilean Wine Palm: Jubaea chilensis, GlobalTwitcher.com, ed. Nicklas Stromberg  עץ איקוני זה של מרכז צ'ילה היה נפוץ בהרבה מבחינה פרהיסטורית, לפני שצפיפות האוכלוסין האנושית  הגוברת השמידה חלק ניכר מבית הגידול שלו.

 דמוגרפיה 
 היסטוריה 
לפני הכיבוש האיברי, האזור המרכזי של צ'ילה היה מיושב בדלילות על ידי אוכלוסייה ילידית של הפיקונצ'ים  הענף הצפוני של המפוצ'ים. לכיבוש האירופי הייתה השפעה משמעותית על האוכלוסייה והתרבות הילידית, אשר סבלה מהתפוררות מהירה ועמוקה. הסיבות העיקריות לכך היו הענקת אדמות במתנה על ידי הכתר הספרדי למתיישביו. בנוסף, להקמת מערכת של אנקומינדות, שבוטלה רק בסוף המאה ה-18.  השיטה ייצגה את ניכוס האדמה הילידית ואת הנוהג של ספרדים לקבל קבוצות של ילידים שנאלצו לשלם מס. עם הזמן, בפרובינציה, כמו במדינה כולה, הזהות התרבותית הפכה לבעלת אופי אירופאי בעיקרו, עם רמזים קלים לאופי ילידי, ובכך החל תהליך של הומוגניזציה של האוכלוסייה.
ימין|ממוזער|250x250 פיקסלים|העיר סנטיאגו בלילה

 אוכלוסייה 
על פי מפקד האוכלוסין של שנת 2002, בפרובינציית סנטיאגו מתגוררים 4,668,473 תושבים, מתוכם 2,244,497 גברים ו-2,423,976 נשים. צפיפות האוכלוסייה היא הגבוהה ביותר בצ'ילה, עם 2,999.4 תושבים/ קמ"ר; הקומונה הצפופה ביותר היא זו של לו פראדו והקומנה בעלת כמות האוכלוסייה הגדולה ביותר היא לה פלורידה, פרבר של הבירה. בשנת 2002, חיו 4,658,687 אנשים באזורים עירוניים ו-9,786 אנשים באזורים כפריים, מה שמסווג 99.79% מהאוכלוסייה כעירונית. קצב גידול האוכלוסייה השנתי מחושב לשנת 2005 כ-0.9%. תוחלת החיים היא בדיוק הממוצע הארצי הצ'יליאני, שהוא תוחלת החיים הלאומית הגבוהה ביותר באמריקה הלטינית: 80 שנים בממוצע, 78 לגברים ו-82 לנשים. הכנסה ממוצעת למשק בית באזור היא 29,062 דולר אמריקאי במונחי שווי כוח הקנייה (PPP) (2000).

האוכלוסייה מרוכזת באופן שווה בין לב העיר לפרברים, בזכות קידום ממשלתי של אכלוס מרכזים עירוניים בבניינים רבי קומות, על ידי הצעת סובסידיות ממשלתיות, וכך נמנעת הרחבה הדרגתית של סנטיאגו.

 כלכלה 
ממוזער|הרובע הפיננסי בסנטיאגו דה צ'ילה
הפעילות הכלכלית של פרובינציית סנטיאגו מייצרת כ-30% מסך ההכנסות של המדינה. המספר הגבוה הוא בשל היותה של בירת המדינה בתחומה ובשל מיקומה המרכזי. המגזר ה"ראשוני" או החקלאי מייצג פחות מ-3.5% מהפעילות הכלכלית, על פי מפקד האוכלוסין, נתון שנותר כמעט ללא שינוי במהלך השנים הראשונות של המאה ה-21. המגזר ה"משני" או התעשייתי תורם 21% מהתוצר המקומי הגולמי של הפרובינציה. מגזר השירותים נע סביב 76% מהתוצר המקומי הגולמי האזורי. פרובינציה זו בולטת בשל הדומיננטיות התעשייתית שלה, אך בעיקר, בשל מגזר השירותים שלה. התעשייה מגוונת מאוד, ויחד עם מחוזות ולפראיסו וביוביו, היא אחד משלושת עמודי התווך התעשייתיים של המדינה. מכונות וציוד אלקטרוני, עור, עיבוד מזון, תעשייה כימית ומתכת הן התעשיות החשובות ביותר של פרובינציית סנטיאגו. ניתן להסביר את הדומיננטיות של מגזר השירותים על ידי הפעילות של הענפים הבאים, בין היתר: חשמל, גז, מים, בנייה, מסחר, תחבורה ותקשורת, שירותים פיננסיים, דיור, חינוך, בריאות ומנהל ציבורי.

 תחבורה ותקשורת 
מכיוון שפרובינציית סנטיאגו כוללת את העיר סנטיאגו, רשת הכבישים היא מרכיב חשוב במערכת התחבורה של הפרובינציה. המסלולים העיקריים מצפון לדרום הם:
 כביש 5 (אוטופיסטה סנטרל)
הכביש המהיר, המכונה "נורטה-סור" ("צפון-דרום"), נבנה בסלילה איכותית והוא בעל שניים ושלושה נתיבים. נקודת הבסיס למספור הקילומטרים של כביש זה, שהוא החלק הצ'יליאני של הכביש הפאן-אמריקני, נמצאת בקומונת סנטיאגו. קילומטר האפס נמצא בצומת עם שדירת אלמדה דל ליברטדור ברנרדו או'היגינס . 

 כביש 68
כביש זה מחבר את סנטיאגו עם ולפראיסו, ויניה דל מאר, ואתרי הנופש והחופים הקיציים, באזור החמישי של ולפראיסו. בנוסף, הוא מחבר את סנטיאגו לערים קזבלנקה וקורקאבי. כביש האגרה, המורכב מקטעים בני שניים ושלושה נתיבים של סלילה איכותית, משתרע על פני 115 קילומטרים.

 כביש 78 (אוטופיסטה דל סול)
"כביש השמש" הוא כביש אגרה המחבר את סנטיאגו עם סן אנטוניו במחוז ולפראיסו, ומשם מתחבר לעיירות חוף אחרות, כולל יוליאו, קרטחנה, אל קיסקו ואלגרובו. הוא מתחבר גם למליפייה המרכזית יותר, טלגנטה, אל מונטה, פדרה הורטאדו ופניפלור. כביש 78 משתרע לאורך 110 קילומטרים.

 כביש G-21
מסלול זה, שאורכו 40 קילומטרים, מחבר את סנטיאגו עם עיירות הנופש החורפיות פארלונס וואלי נבאדו.

 כביש G-25
כביש זה מחבר את סנטיאגו ואת העיר פואנטה אלטו עם קאחון דל מאיפו. הכביש משתרע על פני כ-70 ק"מ עד לסופו בעיירה אל וולקן.

 כבישים ומסילות ברזל 
כבישים מהירים חשובים נוספים בפרובינציית סנטיאגו הם רשת הכבישים המהירים העירוניים (Autopistas Urbanas). כבישי האגרה הראשונים בסנטיאגו החלו לפעול לקראת סוף שנת 2004. האגרות משולמות באמצעות מערכת תשלומים אוטומטית הנקראת Televía או TAG. כלי רכב חייבים לשאת מכשירי TAG כדי להשתמש בכבישים המהירים.

הכבישים המהירים הראשיים בפרובינציית סנטיאגו הם:
 אוטופיסטה סנטרל 
 אוטופיסטה קוסטנרה נורטה 
 אוטופיסטה וספוצ'יו נורטה אקספרס 
 אוטופיסטה וספוצ'ו סור 

רכבות הפרובינציה מהוות כלי חיוני של התחבורה הציבורית היומית. הן מופעלות על ידי סוכנות השייכת למדינה EFE. שרות הרכבות מספק מסילת רכבת רציפה בין הערים ולפראיסו במחוז ולפראיסו לפוארטו מונט במחוז לוס לאגוס. רכבות מחברות גם את הפרברים המרוחקים עם עיר הבירה. אמצעי תחבורה חשוב נוסף בעיר סנטיאגו דה צ'ילה הוא מערכת הרכבת התחתית. חמשת קווי הרכבת נושאים בממוצע מיליון איש מדי יום, מה שהופך את המטרו לאחד מאמצעי התחבורה המובילים במדינה כולה. בשנה אחת, המטרו משרת מעל 360 מיליון איש. גם מערכת המטרו וגם מערכת הרכבות נחשבות למודרניות ביותר באמריקה הלטינית. קיימת גם מערכת האוטובוסים טרנסאנטיגו .

 גלריה 

 ראו גם 
צ'קאבוקו
מאיפו
מליפייה
קורדיירה
טלגנטה
מטרופולין סנטיאגו
 הערות שוליים 

קטגוריה:צ'ילה: פרובינציות
קטגוריה:מטרופולין סנטיאגו